Deportason de 400 imigrantis ilegal ku anticidentis criminal na Estado Unido ( Merca) sta mesmu tá bem contici, conformi acordu assinadu nês quarta feira entri Cabo Verde y EUA.
Kel situason li dja comesa preocupa caboverdianus ki tá sta na Merca e notus países, dja ki inda nu sta sufri di consekênsia di processu ki dicorri na geston di prisidenti Barack Obama, undi ki surgi na nôs país grupus rivais ki nu tá txoma di Thugs y gangs, ki sta assosiadu à criminosus deportadus, undi ki fazi um grandi onda di violênsia terrível na kes principal centrus urbanus na nôs terra ki sta inda pá combati.
Embaxador di Cabo Verde na EUA, Carlos Veiga, confirma na Rádio Voz di América, és medida, y é avansa ma deportasons sta bem ser fetu pá fazi ó midjor, parti pá parti y di midjor manera possível y na vôus propi ku avisu anticipadu.
Cabo Verde sta spera prumessas di campanha di Donald Trump na política di diportason di imigrantis ilegal principalmenti pamodi nu foi consideradu komu país ki ka colabora nês últimus anus na processu di diportason di ilegais.
O ki tem dexadu caboverdianus ku medu é medidas di seguransa y frakeza di nôs país ku pratikas di crimis y impunidadi si cumparadu ku EUA, país undi ki kes ilegais têm anticidentis criminal.
Kes diportadus di EUA pá Cabo Verde de 2008 ti 2012 sta ligadu kumu responsável pá tudu onda di criminalidadi na nôs país provocadu pá grupus conxedu pá Thugs ó gangs ki duranti munti tempu fazi terror na principal centrus urbanus, principalmenti cidadi di Praia.
Más tem kenha ki tá credita má si Ulisses Correia e Silva bem ser bom cumpridor di prumessas di campanha sima Donald Trump, mesmu ki as vez é tá contrária si cabesa, ka tá bem tem prublema na inquadra kês 400 ilegal, djá ki sta previstu criason de 45 mil postus di trabadju
“Cabofree/ DYPK”
por_Latn kea_Latn ast_Latn kea_Latn kea_Latn kea_Latn kea_Latn nob_Latn